Tazamulit d tin yemgarden ɣef uɣanib usrid, tettili s wudem arusrid imi tettnadi i wakken ad d-teslal anamek alqayan amaynut deg usugen asefran, ad yili yesɛa assaɣ deg unamek ɣef wayen ad d-nessenfali. Amedyaz azamuli yettnadi iwakken ad d-yeslal tutlayt tamaynut, i yesɛan izamulen d imaynuten icudden ɣer tnefsit d wayen i yettḥulfu, anect-a yettawi-t-id s wudem n usugen asefran i yesɛan tamuɣli temgarad ɣef tin i sseqdacen imedyazen di tallit taqburt.